CELEX: 62014TN0674
Language: fi
Date: 2014-09-19 00:00:00
Title: Asia T-674/14: Kanne 19.9.2014 – Società per azioni esecizi aeroportuali (SEA) v. komissio

3.11.2014   
            
            
               FI
            
            
               Euroopan unionin virallinen lehti
            
            
               C 388/23
            
         Kanne 19.9.2014 – Società per azioni esecizi aeroportuali (SEA) v. komissio
   (Asia T-674/14)
   2014/C 388/29
   Oikeudenkäyntikieli: italia
   
      Asianosaiset
   
   
      Kantaja: Società per azioni esercizi aeroportuali (SEA) (Segrate, Italia) (edustajat: asianajajat F. Gatti, J.-F. Bellis, F. Di Gianni ja A. Scalini)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa 9.7.2014 tehdyn päätöksen C(2014) 4537 final, jolla Euroopan komissio on aloittanut muodollisen tutkintamenettelyn Airport Handling -nimisen yhtiön perustamisen osalta
            
         
               —
            
            
               velvoittaa Euroopan komission korvaamaan oikeudenkäyntikulut asian käsittelystä unionin yleisessä tuomioistuimessa.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste koskee riidanalaisen päätöksen perustelujen puutteellisuutta.
               
                           —
                        
                        
                           Kantaja väittää, että riidanalaisessa päätöksessä on jätetty ottamatta huomioon seikkoja (kuten Trustin perustaminen Airport Handling ja SEA Handlingin, jonka on väitetty saaneen tukea SA.21.420, välisen taloudellisen jatkumon katkaisemiseksi kokonaan), joilla olisi ollut olennainen merkitys päätöksen tekemisen kannalta ja joista komissiolle on toimitettu perusteelliset tiedot.
                        
                     
         
               2)
            
            
               Toinen kanneperuste koskee SEUT 107 artiklan 1 kohdan virheellistä soveltamista, joka on johtunut siitä, että komission tietoon saatetut tietyt olennaiset seikat ja objektiiviset tiedot on arvioitu väärin.
               
                           —
                        
                        
                           Kantaja väittää, että komissio on riidanalaisessa päätöksessään virheellisesti katsonut, että Airport Handlingiä voidaan pitää SEA Handlingin taloudellisena seuraajana ja että kantajan Airport Handlingille myöntämää tukea on pidettävä SEUT 107 artiklan 1 kohdassa tarkoitettuna valtiontukena.
                        
                     
         
               3)
            
            
               Kolmas kanneperuste koskee perustellun luottamuksen ja hyvän hallinnon periaatteiden sekä suhteellisuusperiaatteen ja syrjintäkiellon periaatteen loukkaamista.
               
                           —
                        
                        
                           Kantaja väittää, että komission yksikköjen menettely ja riidanalainen päätös ovat törkeällä tavalla ristiriidassa mainittujen Euroopan unionin oikeusperiaatteiden kanssa. Se huomauttaa erityisesti suhteellisuusperiaatteen osalta, että komissio olisi voinut luopua epäilyistään, jos se olisi arvioinut riittävän huolellisesti kantajan sille jo ennen tutkintaa toimittamat tiedot, eikä sen näin olisi tarvinnut tehdä riidanalaista päätöstä muodollisen tutkintamenettelyn aloittamisesta.